Presidentvalget i USA 1840

Presidentvalget i USA i 1840 fant sted mellom 30. oktober og 3. desember 1840. USAs økonomi hadde bare delvis hentet seg opp etter panikken i 1837, og president Martin Van Buren tapte valget mot krigshelten William Henry Harrison.

Presidentvalget i 1840 regnes ofte som USAs første moderne presidentvalgkamp. Det ble laget sanger, slagord og holdt massemøter. Stemmeretten var utvidet til nesten alle hvite menn, og 80 % av de stemmeberettigede avla stemme.

Det demokratiske parti renominerte president Martin Van Buren, men ikke visepresident Richard Mentor Johnson. Demokratene klarte ikke å samle seg om noen visepresidentkandidat, som eneste parti etter 1800, men Johnson fikk flest demokratiske valgmannsstemmer da det skulle stemmes over visepresident.

Whigpartiet holdt sitt første landsmøte i 1839 og nominerte William Henry Harrison og John Tyler som presidentkandidat og visepresidentkandidat. Harrison var kjent fra slaget ved Tippecanoe under indianerkrigene. «Tippecanoe and Tyler Too» ble whigenes mest kjente slagord i valgkampen.

 Referanser 

 Eksterne lenker 

Kategori:Presidentvalg i USA
Kategori:Valg i 1840
Kategori:1840 i USA